Asoɛe a wɔhwɛ Adzekyerɛ Nsɛnsɛm do wɔ ɔman Ghana mu a wɔfrɛ hɔn NTC ebue hɔn nsɔhwɛ abow ama akyerɛkyerɛfo afoforfo dɛ wɔmfa hɔn edzin nkɔ ama ber no du a, woeetum akyerɛw akyerɛkyerɛfo nsɔhwɛ a wɔkyerɛw nya akyerɛkyerɛfo tum krataa no bi.
Asoɛe a wɔhwɛ Adzekyerɛ do wɔ Ghana yɛ asɔe a wɔhyɛ nwomasua mbra Act 2020 (ACT 1023) ase, na hɔn dwuma a wodzi nye dɛ, wɔhwɛ adzekyerɛ edwuma na ho nsɛnsɛm do wɔ ɔman Ghana.
Asoɛe yi no botae nye dɛ ɔbɛma akyerɛkyerɛfo afoforfo aboaboa hɔnho enya akyerɛkyerɛfo tum krataa no bi ama woeetum akyerɛ adze dɛ Ghana akyerɛkyerɛfo mapa a wokitsa nyimdzee, ntsetsee pa na suban pa a ɔboa akyerɛkyerɛfo ma wotum kyerɛ adze yie wɔ skuul mu.
Hɔn a wobotum akyerɛw nsɔhwɛ yi bi nye iyinom:
1. Hɔn a wokitsa Diploma in Basic Education (DBE), Bachelor of Education (B.Ed) anaa Post Graduate Diploma in Education (PGDE) na M.Ed abɔdzin no bi, na wɔwɔ pɛ dɛ wɔbɛyɛ akyerɛkyerɛfo. Ɔwɔ dɛ hɔn a wɔtse dɛm no nam intanɛtse do tsimtsim hɔn edzin wɔ exams.ntc.gov.gh ama woeenya akwanya akyerɛw nsɔhwɛ no bi.
2. Hɔn a wowiee suapɔn afe 2021 anaa wowiee suapɔn ansaana afe 2021 anaa afe 2021 ekyir no botum akyerɛw nsɔhwɛ no bi wɔ nsɔhwɛbea a hɔnankasa wɔpɛ.
3. Esuafo a wɔakyerɛw nsɔhwɛ no bi, na mbom woenntum enntwa nsɔhwɛ ebiasa ne nyinara no tum san tsintsim hɔn edzin kyerɛw no bio.
4. Sika a otwar dɛ itua ansaana etsintsim wo dzin no nye:
a. Hɔn a afei na wɔrebɛkyerɛw no botua ¢350.00.
b. Hɔn a wɔresan akyerɛw sɔhwɛ kortsee botua ¢150.00.
d. Hɔn a wɔresan akyerɛw nsɔhwɛ ebien botua ¢210.00.
e. Hɔn a wɔresan akyerɛw nsɔhwɛ ebiasa ne nyinara bio botua ¢350.00.
Ibotum etua wo sika wɔ Prudential Sikakorabea nkorbata biara a ɔwɔ ɔman n’afɛndzanan nyinara mu anaa ibotum anam muobal moni nɔmbɛse *772*51# wɔ ahomatromfo nyinara do etua wo sika no.
• Sɛ irukotua wo sika no wɔ sikakorabea a, otwar dɛ ebɔ sikagyenyi no amandzɛɛ dɛ eyɛ fofor a ansaana erebɛkyerɛw nsɔhwɛ no, eresan akyerɛw nsɔhwɛ no kor, ebien anaa ne nyinara bio.
• Sɛ itua wo sika no wie a, gye PIN na Siria nɔmbɛse fi Sikakorabea hɔ.
• Bue exams.ntc.gov.gh
• Bɔ wo PIN na Siria nɔmbɛse no hyɛ mu
• Dza otwar dɛ edze ma hɔn biara no, fa ma hɔn na kaa dɛ edze wo pasopɔɔto mfonyin bɔto intanɛtse adze no do.
Hyɛ no nsew: NTC nnkɛma wo kwan ma asesa mfonyin biara nsɔhwɛ no ekyir.
• Hwɛ wo nsɛm a edze bɛma hɔn no yie na afei, fa ma hɔn korakoraa.
• Wo nsɛm a edze bɛma hɔn no, nya no wɔ krataa do.
• Kenkan mbra a ɔbata nsɔhwɛ no ho no na twa adaka a woegya dɛ wontwa no ansaana edze wo ho nsɛm no akɔ.
5. Otwar dɛ edze wo PIN na Siria nɔmbɛse to wo tsir mu nsɔhwɛ ber no ekyir mpo.
Otwar dɛ mpanyimfo nsa ka wo ntsintsimii krataa a edze wo nsɛm ahyehyɛ mu ewie no ansaana Ɔberɛfɛw 18, 2022 edu.
Hyɛ no nsew:
i. Ɔberɛfɛw 18, 2022 ber no du a, mpanyimfo nnkobue mu ama obiara bio.
ii. Otwar dɛ w’ahosiesie yɛ dza kasa biara nnyi ho anaa dza wɔgye to mu ma ɔyɛ yie. Onnyi dɛ obiara hyɛ asopaatsee dze bɛkyerɛw nsɔhwɛ no.
iii. Onnyi dɛ obiara dze ba ba nsɔhwɛbea hɔ.
Ber a nsɔhwɛ no bɔkɔ do:
Mumu 15 na 16, 2022.
Ɔpanyin a ne nsa hyɛ nkaabɔ yi ase nye Ɔpanyin a ɔhwɛ sie asoɛe yi ne nsɛnsɛm ma hɔn no.
